open-index/open-wikipedia-markdown huggingface dataset:
মহসীন আলী সরদার

**মহসীন আলী সরদার** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মহসীন আলী সরদারের জন্ম দিনাজপুর জেলার পার্বতীপুর উপজেলার মন্থথপুর ইউনিয়নের নারায়ণপুর গ্রামে। তার বাবার নাম মো. আমিরউদ্দিন সরদার এবং মায়ের নাম মফিজন নেছা। তার স্ত্রীর নাম খাদিজা খানম। তাদের চার ছেলে, এক মেয়ে। 

## কর্মজীবন
১৯৭১ সালে রাজশাহী বিশ্ববিদ্যালয়ের এমএসসির ছাত্র ছিলেন মহসীন আলী সরদার। মুক্তিযুদ্ধ শুরু হলে যুদ্ধে যোগ দেন। সে সময় তিনি বাড়িতে ছিলেন। এপ্রিল মাসের শেষ দিকে তিনি ভারতে গিয়ে তৃতীয় ইস্ট বেঙ্গল রেজিমেন্টের সঙ্গে সংযুক্ত হন। প্রাথমিক প্রশিক্ষণ নিয়ে সীমান্ত এলাকায় কয়েকটি গেরিলা অপারেশনে অংশ নেন। পরে উচ্চতর প্রশিক্ষণে যান। প্রশিক্ষণ শেষে আঙ্গিনাবাদ সাবসেক্টরে যোগ দেন। এখানে তিনি ক্যাম্প অ্যাডজুটেন্ড হিসেবে দায়িত্ব পালন করেন। স্বাধীনতার পর তিনি সরকারি চাকরিতে যোগ দেন। তিনি বান্দরবানের জেলা প্রশাসক ছিলেন (১৫/০২/১৯৯৯-২৩/০৩/২০০১)। সে সময় ড. মোহাম্মদ আমীন বান্দরবানের ম্যাজিস্ট্রেট থাকাকালীন পার্বত্য চট্টগ্রাম বিষয়ক আইন গ্রন্থটি প্রণয়ন করেন। এর ভূমিকা লিখেছিলেন জেলা প্রশাসক মো. মহসিন আলী সরদার বীরপ্রতীক।

## মুক্তিযুদ্ধে ভূমিকা
১৯৭১ সালের ১২ আগস্ট দিনাজপুর জেলার অন্তর্গত বনতারা বিওপির অবস্থান ছিলো দিনাজপুর-ফুলবাড়ী সড়কের মোহনপুর সেতুর পশ্চিম-দক্ষিণ দিকে। বনতারা বিওপির অদূরেই ছিলো ভারতের সমজিয়া বিওপি। বনতারায় ছিল পাকিস্তানি সেনাবাহিনীর একটি দল। তাদের প্রতিরক্ষা অবস্থান ছিল বেশ সুরক্ষিত। মুক্তিযুদ্ধকালে এই এলাকা ছিল মুক্তিবাহিনীর ৭ নম্বর সেক্টরের আঙ্গিনাবাদ সাবসেক্টরভুক্ত। পূর্বপরিকল্পনা অনুসারে ১২ আগস্ট রাতে মুক্তিযোদ্ধারা সেখানে অতর্কিতে আক্রমণ চালান। পাঁচ দলে বিভক্ত মুক্তিযোদ্ধারা ছিলেন মোট ৫০ জন। চার দলে ১১ জন করে এবং বিস্ফোরক দলে ছয়জন। ১১ জনের একটি দলের নেতৃত্বে ছিলেন মহসীন আলী সরদার। অপর একটি দলের নেতৃত্বে ছিলেন তৃতীয় ইস্ট বেঙ্গল রেজিমেন্টের নায়েব সুবেদার সহিদ উল্লাহ ভূঁইয়া। কয়েকটি দলে বিভক্ত হয়ে মুক্তিযোদ্ধারা একযোগে আক্রমণ চালালেন সীমান্ত বিওপিতে (সীমান্ত চৌকি)। আকস্মিক এ আক্রমণে হকচকিত পাকিস্তানি সেনারা। মুক্তিযোদ্ধারা গুলি করতে করতে বিওপি লক্ষ্য করে এগোতে থাকলেন। তখন পাকিস্তানি সেনারা পাল্টা আক্রমণ শুরু করল। তুমুল লড়াই চলতে থাকে। হঠাৎ পাকিস্তানিদের আক্রমণের তীব্রতা বেড়ে গেল। এ সময় গুলিতে শহীদ হন সহিদ উল্লাহ ভূঁইয়া, বীর বিক্রম। আহত হলেন কয়েকজন। এরপর মুক্তিযোদ্ধারা সিদ্ধান্ত নিলেন পশ্চাদপসরণের। আরও কিছুক্ষণ সহযোদ্ধাদের নিয়ে সাহসিকতার সঙ্গে আবার লড়াই করলেন মহসীন আলী সরদার।  পরে তিনি সহযোদ্ধাদের নিয়ে চেষ্টা করেন শহীদ সহযোদ্ধার মরদেহ উদ্ধারে। সে দিন যুদ্ধে পাকিস্তানিদেরও ব্যাপক ক্ষয়ক্ষতি 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বুড়িমারী ইউনিয়ন

**বুড়িমারী ইউনিয়ন** বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৫।

## ইতিহাস
## ভৌগোলিক অবস্থান ও আয়তন
পাটগ্রাম উপজেলা সদর হতে উত্তর দিকে অবস্থিত এ ইউনিয়নের মোট আয়তন ৬৩৭৬ একর বা ২৫.৮১ বর্গকিলোমিটার।

## প্রশাসনিক এলাকা
বুড়িমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
#.বুড়িমারী (ওয়ার্ড নং১,২,৩ 
#.উফারমারা (ওয়ার্ড নং ৪,৫,৬,৭,৮,৯)

## জনপ্রতিনিধি

## জনসংখ্যা
২০১১ সালের আদমশুমারি অনুযায়ী বুড়িমারী ইউনিয়নের মোট জনসংখ্যা ছিল ২৪৭১৯ জন, যারা ৫৩২২ টি পরিবারে বসবাস করে,  যার মধ্যে পুরুষ হল ১২৭২৮ জন এবং নারী হল ১১৯৯১ জন।

## শিক্ষা ও সংস্কৃতি
বুড়িমারী ইউনিয়নের গড় সাক্ষরতা হার ৪৪.৬%। তার মধ্যে নারী শিক্ষার হার ৪১.২% এবং পুরুষ শিক্ষার হার ৪৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
# বুড়িমারী হাসর উদ্দিন উচ্চ বিদ্যালয়

## অর্থনীতি ও যোগাযোগ
থাম্ব|বুড়িমারী স্থলবন্দর
বুড়িমারী ইউনিয়নের অর্থনীতি মূলত কৃষি নির্ভর। একখানে একটি স্থলবন্দর রয়েছে।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* বুড়িমারী ইউনিয়ন — বাংলাদেশ জাতীয় তথ্য বাতায়ন

বিষয়শ্রেণী:পাটগ্রাম উপজেলার ইউনিয়ন
জগতবেড় ইউনিয়ন

**জগতবেড় ইউনিয়ন** বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.২৭।

## ইতিহাস
## ভৌগোলিক অবস্থান ও আয়তন
পাটগ্রাম উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ৯০৯৬ একর বা ৩৬.৮২ বর্গকিলোমিটার।

## প্রশাসনিক এলাকা
জগতবেড় ইউনিয়ন মোট ৯ টি প্রশাসনিক ওয়ার্ড এ বিভক্ত। এছাড়া এই ইউনিয়নে বেশ কয়েকটি গ্রাম রয়েছে। যার মধ্যে উল্লেখযোগ্য 
*ভাণ্ডারদহ,
*পাটেরডাঙ্গা, 
*ভোটহাত খাতাপাড়া,
*মছলিটারি,
*দেওদাপাড়া,
*বেলবেলীরডাঙ্গা,
*কামারটারি,
*নাজিরগোমানি,
*দোলাইটারি, 
*গুরুপাড়া, 
*আশোয়ারপাড়া,
*ছিচারপাড়।

## জনসংখ্যা
২০১১ সালের আদমশুমারি অনুযায়ী জগতবেড় ইউনিয়নের মোট জনসংখ্যা ছিল ২৮৩০১ জন, যারা ৬৫৭৫ টি পরিবারে বসবাস করে,  যার মধ্যে পুরুষ হল ১৪২২৮ জন এবং নারী হল ১৪০৭৩ জন।

## শিক্ষা ও সংস্কৃতি
জগতবেড় ইউনিয়নের গড় সাক্ষরতা হার ৪৪.১%। তার মধ্যে নারী শিক্ষার হার ৪১.৬% এবং পুরুষ শিক্ষার হার ৪৬.৫%। এই ইউনিয়নে মোট ৪ টি হাই স্কুল রয়েছে ।

১. জগতবেড় উচ্চ বিদ্যালয়

২. কচুয়ারপাড় উচ্চ বিদ্যালয়

৩. ভান্ডারদরহ উচ্চ বিদ্যালয়

৪. মোহাম্মদপুর উচ্চ বিদ্যালয়

জগতবেড় উচ্চ বিদ্যালয় অন্যতম প্রধান শিক্ষা প্রতিষ্ঠান । এটি ১৯৫২ সালে প্রতিষ্ঠিত হয় । এছাড়া এই ইউনিয়নে ২৮ টি প্রাথমিক বিদ্যালয়, ১ টি দাখিল মাদ্রাসা, ৬ টি কিন্টার গার্ডেন স্কুল সহ আরো বেশ কিছু শিক্ষাপ্রতিষ্ঠান রয়েছে ।

সাংস্কৃতিক চর্চার দিক থেকে এটি পাটগ্রাম উপজেলার  অন্য ইউনিয়নের থেকে   বেশ এগিয়ে । এই ইউনিয়নের ভেরভেরিরহাট এলাকার অধিবাসি কবি শমসের বেশ খ্যাতিমান ছিলেন । তিনি একাধারে কবি ও ভাওয়াইয়া গীতিকার ছিলেন । ধীরেন দাস, হবিবুর রহমান এরা রংপুর বেতারের শিল্পী ছিলেন ।  এছাড়া বর্তমানেও ইউনিয়নে বেশ অনেক ভাওয়াইয়া শিল্পী রয়েছে । 
অত্র ইউনিয়নের সবচেয়ে অবহেলিত এলাকা হচ্ছে দাসপাড়া। সেখানে রয়েছে আদিযুগের আচার অনুষ্ঠান ও যাতায়াত ব্যবস্থার খুবই দুরঅবস্থা।

## অর্থনীতি ও যোগাযোগ
জগতবেড় ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* জগতবেড় ইউনিয়ন — বাংলাদেশ জাতীয় তথ্য বাতায়ন

বিষয়শ্রেণী:পাটগ্রাম উপজেলার ইউনিয়ন
বগুলা

**বগুলা **হল ভারতের পশ্চিমবঙ্গ রাজ্যের অন্তর্গত [নদীয়া
]] জেলার একটি শহর। এই এই শহরের মোট জনসংখ্যা হল ৯০০০০। এটি কলকাতা থেকে ৯৩ কিমি দূরে অবস্থিত। এটি রানাঘাট লোকসভা কেন্দ্র ও হাঁসখালি থানার অন্তর্গত।

## ভৌগোলিক উপাত্ত
বগুলা শহরটি ২২.৩৩ ডিগ্রি উত্তর ও ৮৮.৩৪ ডিগ্রি পূর্বে অবস্থিত এই স্থানটি সমুদ্র সমতল থেকে  উচুতে অবস্থিত।

বগুলা কলকাতা থেকে ৯৩ কিমি দূরে ও জেলা সদর কৃষ্ণনগর থেকে প্রায় 20 কিমি দূরে অবস্থিত।

## জনসংখ্যা
২০১১ সালের জনগণনায় বগুলার জনসংখ্যা হল 90,145 জন। এর মধ্যে 46,935 জন পুরুষ ও43,210জন মহিলা। ০-৬ বছরের শিশুর সংখ্যা শতাংশ মোট জনসংখ্যার ৯ শতাংশ। শহরটিতে প্রায় 9,652 টি পরিবার বসবাস করে। গড়ে প্রতি পরিবারে ৪ জন করে সদস্য বা সদস্যা রয়েছেন। জনসংখ্যা অধিক হলেও অদ্যাবধি কোনো পৌরসভা গড়ে ওঠেনি।

## যোগাযোগ

বগুলা সড়ক পথে রাজ্য সড়ক দ্বারা রানাঘাট, কৃষ্ণনগর ও বনগাঁ শহরের সঙ্গে যুক্ত। বগুলা থেকে কৃষ্ণনগর ভায়া হাঁসখালি ও রানাঘাট শহরে বাস পরিষেবা চালু রয়েছে।জাতীয় সড়ক ৩১২ শহরের মাঝখান দিয়ে গেছে। যা বসিরহাট থেকে জঙ্গিপুর পর্যন্ত। যা কোলকাতা ও শিলিগুড়ির সাথে যোগাযোগ সহজ করে তুলেছে।

এখানকার এক মাত্র রেল স্টেশনটি হল বগুলা রেলওয়ে স্টেশন। এটি রানাঘাট-গেদে শাখা লাইনের একটি গুরুত্বপূর্ণ স্টেশন। এই রেল স্টেশন দ্বারা বগুলা ও পার্শ্ববর্তী এলাকার জনগণ কলকাতার সঙ্গে যোগাযোগ রক্ষা করেন ভায়া রানাঘাট।

## শিক্ষাব্যবস্থা

বগুলাতে একটি মহাবিদ্যালয় রয়েছে ও এগারোটি উচ্চবিদ্যালয় ও কয়েকটি প্রাথমিক বিদ্যালয় রয়েছে
### মহাবিদ্যালয়
* বগুলা শ্রী কৃষ্ণ কলেজ:- এটি কল্যাণী বিশ্ববিদ্যালয়-এর অন্তর্গত।
এছারাও বগুলা শ্রীকৃষ্ণ ফার্মাসিস্ট কলেজ।

বগুলা ITI কলেজ আছে।

### বিদ্যালয়
* বগুলা উচ্চ বিদ্যালয়
*বগুলা পূর্বপারা হাইস্কুল
*ভবানীপুর হাইস্কুল
*বগুলা গার্লস হাইস্কুল
*বড়মুরাগাছা স্বামিজী বিদ্যামন্দির
*ভায়না যশোদামণি উচ্চ বিদ্যালয়
*শান্তিনগর জয়নারায়নপুর উচ্চ বিদ্যালয়
*হরিতলা হাইস্কুল
*সাহাপুর হাইস্কুল
*হাঁসখালী সমবায় বিদ্যাপীঠ
*হলদীপাড়া নেতাজী সুভাষচন্দ্র ফণীভূষণ বিদ্যাপীঠ।

## স্বাস্থ কেন্দ্র
এই শহরে সরকারি একটি চিকিৎসা কেন্দ্র রয়েছে। এটি **বগুলা রুরাল হাসপাতাল**। এই চিকিৎসা কেন্দ্র বা হাসপাতালে 5 জন চিকিৎসক ,৮ জন নার্স ,৯ জন কর্মী রয়েছেন। হাসপাতালটির মোট শয্যা সংখ্যা ৩০।

৩ টি বেসরকারি হাসপাতাল ও নার্সিংহোম আছে।

## আরও দেখুন
* বগুলা রেলওয়ে স্টেশন

## তথ্যসূত্র

## বহিঃসংযোগ

বিষয়শ্রেণী:নদিয়া জেলার শহর ও নগর
দেওয়ান বাড়ি মসজিদ

## ইতিহাস
দেওয়ান গৌউস খান ১১০৫ হিজরী সনে মসজিদটি প্রতিষ্ঠিত করেন। তিনি মোঘল আমলে এখানকার গভর্নর ছিলেন। ব্রিটিশ আমলে ভূমিকম্পে এর ব্যাপক ক্ষতিসাধন হয়। পরবর্তীতে এটিকে পুনঃ সংস্কার কর হয় এবং এটি সর্বস্তরের সন্মিলিত প্রচেষ্টায় নির্মাণ ব্যয় কার্য সম্পন্ন করেন।

## অবস্থান
কিশোরগঞ্জ জেলার বাজিতপুর উপজেলায় দেওয়ান বাড়ী মসজিদের অবস্থান।

## স্থাপত্যশৈলী
মসজিদটির সুনিপুন সৌন্দর্য্যময় কারুকার্য চমৎকার এবং নির্মাণশৈলী মোঘল ও সেন বংশীয় স্থাপত্যের স্পষ্ট নিদর্শন রয়েছে। ৩ গম্বুজ বিশিষ্ট মসজিদটির পশ্চিম দেয়ালে ৩ টি মেহরাব রয়েছে। এছাড়া ৪ টি বড় কোণিক মিনার, ৫টি দরজা এবং ২ টি শিলালিপি রয়েছে।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:কিশোরগঞ্জ জেলার মসজিদ
বাংলা ছেবলি

**বড় ছেবলি** (বৈজ্ঞানিক নাম: *Devario devario*) (ইংরেজি: **Bengal danio** বা **Sind danio**) হচ্ছে **Cyprinidae** পরিবারের *Devario* গণের একটি স্বাদুপানির মাছ।

## বর্ণনা
এদের দেহ চতুষ্কোণাকৃতির এবং চাপা। পৃষ্টদেশ অপেক্ষায় অঙ্কীয়দেশ অধিক উত্তল। এ মাছের সর্বোচ্চ দৈর্ঘ্য ১০ সেমি। সবুজাভ রূপালি দেহের কেন্দ্র বরাবর পৃষ্ঠপাখনার উৎপত্তিস্থল থেকে পুচ্ছপাখনার গোড়া পর্যন্ত নীল ডোরা বর্তমান যার পেছনের দিকে (পুচ্ছদণ্ডের নিকটে) উভয় পাশে আরও একটি করে ডোরা দেখতে পাওয়া যায়। ডোরাগুলোর মধ্যবর্তী স্থান হলুদাভ। এর পায়ুপাখনা সোনালী এবং অন্যান্য পাখনাগুলো হলুদাভ।

## বিস্তৃতি
বাংলাদেশ, ভারত, নেপাল, পাকিস্তান ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।

## স্বভাব ও আবাস্থল
বাংলাদেশের নদী, খাল, পুকুর, বিল এবং প্লাবিত ধান ক্ষেতে পাওয়া যায়। ভারতের সমতল এবং পার্বত্য এলাকার জলাশয়ে এদেরকে বাস করতে দেখা যায়। পরিষ্কার প্রবহমান জলধারা যেমন নদী, বিলে এদের উপস্থিতি পরিলক্ষিত হয়।

## খাদ্যাভ্যাস
এরা মূলত পতঙ্গ, কীট ও ক্ষুদ্রাকার ক্রাশটেশিয়ানস ইত্যাদি খেয়ে থাকে।

## অর্থনৈতিক গুরুত্ব
একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য ছোট মাছের সাথে ধরা পড়ে। খাবারের মাছ হিসেবে ব্যবহৃত হয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আবাসস্থল
এই মাছ জলাশয়ের উপর ও তলদেশ উভয় স্তরেই বাস করে। বিশেষত বর্ষাকালে যখন পাট পচতে শুরু করে তখন এদেরকে উপরিতলে দেখতে পাওয়া যায়। বাংলাদেশের নদী, খাল, পুকুর, বিল এবং প্লাবিত ধান ক্ষেতে দেখতে পাওয়া যায়। ভারতের সমতল এবং পার্বত্য এলাকার জলাশয়ে এদেরকে বাস করতে দেখা যায়।পরিষ্কার প্রবহমান জলধারা যেমন নদী, বিলে এদের উপস্থিতি পরিলক্ষিত হয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:আফগানিস্তানের মাছ
বিষয়শ্রেণী:পাকিস্তানের স্বাদু পানির মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
এ এইচ এম তৌহিদুল আনোয়ার চৌধুরী

**এ এইচ এম তৌহিদুল আনোয়ার চৌধুরী** (১০ অক্টোবর ১৯৩৭ – ৯ মার্চ ২০২৫) একজন বাংলাদেশী চিকিৎসক, যিনি *ডাঃ টিএ চৌধুরী* নামে অধিক পরিচিত। তিনি ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ এর পরিচালক ছিলেন। ২০১৭ সালে চৌধুরী চিকিৎসাবিদ্যায় অবদানের জন্য স্বাধীনতা পুরস্কারে ভূষিত হন।

## জন্ম ও শিক্ষা
তৌহিদুল আনোয়ার চৌধুরী ১৯৩৭ সালের ১০ অক্টোবর ঢাকায় জন্মগ্রহণ করেন। তার পৈতৃক নিবাস নোয়াখালী জেলার সেনবাগ উপজেলায়। তিনি ১৯৬০ সালে ঢাকা মেডিকেল কলেজ থেকে এমবিবিএস পাশ করেন এবং অনার্স মার্কসহ প্রথম স্থান অধিকার করেন। পরে তিনি লাহোরের কিং এডওয়ার্ড কলেজে ভর্তি হন। প্রথম বর্ষ পড়ার পর সরকারি বৃত্তি নিয়ে ইংল্যান্ডের রয়েল কলেজ অব সার্জনস অব এডিনবার্গ যান এবং সেখানে থেকে এফআরসিএস সম্পন্ন করেন। তৌহিদুল আনোয়ার চৌধুরী ১৯৬৫ সালে রয়েল কলেজ অব অবসটেট্রিশিয়ান এ্যান্ড গাইনোকোলজিস্ট থেকে এমআরসিওজি পাশ করেন।

## কর্মজীবন
তৌহিদুল আনোয়ার চৌধুরী দেশে ফিরে স্যার সলিমুল্লাহ মেডিকেল কলেজে চাকরির মাধ্যমে তার কর্মজীবন শুরু করেন। সেখানে তিনি ৬ বছর ছিলেন। এরপর চট্টগ্রাম মেডিকেল কলেজে বদলি হন। ১৯৮০ দশকে চৌধুরী তৎকালীন ইন্সটিটিউট অব পোস্ট গ্রাজুয়েট মেডিসিন এ্যান্ড রিসার্চ(বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) যোগ দেন এবং ১৯৮৭ সালে এর পরিচালক হিসাবে নিয়োগ পান। ১৯৯৪ সালে তিনি সরকারি চাকরি থেকে অবসর গ্রহণ করেন। বর্তমানে তিনি বারডেম হাসপাতালে স্ত্রীরোগ ও প্রসূতিবিজ্ঞান বিভাগের অধ্যাপক ও বিভাগীয় প্রধান হিসেবে দায়িত্ব পালন করছেন। চৌধুরী অবস. এন্ড গাইনোকোলজি সোসাইটি অব বাংলাদেশ'র প্রতিষ্ঠাতা মহাসচিব ও পরবর্তীতে সভাপতি দায়িত্বে ছিলেন। এছাড়াও তিনি এশিয়া এন্ড ওশেনিয়া ফেডারেশন অব অবস. এন্ড গাইনোকোলজি'র ভাইস প্রেসিডেন্ট এবং 'সাউথ এশিয়া ফেডারেশন অব অবস. এন্ড গাইনোকোলজি'র প্রেসিডেন্ট হিসাবে দায়িত্ব পালন করেছেন। তিনি ১৯৯১-১৯৯৩ সালে দুই বছর মেয়াদে বাংলাদেশ কলেজ অব ফিজিশিয়ানস এন্ড সার্জনস এর সভাপতি ছিলেন।

## পুরস্কার ও সম্মাননা
ছাত্র জীবনে চৌধুরী এমবিবিএস পরীক্ষায় প্রথম স্থান অর্জন করায় এটিসিও গোল্ড মেডেল পেয়েছিলেন। নেপালে স্নাতকোত্তর চিকিৎসক বৃদ্ধিতে কাজ করায় নেপালের রাজা তাকে সে দেশের সর্বোচ্চ পুরস্কার গোর্খা দক্ষিণ বাহু গোল্ড মেডেল প্রদান করে। ২০১৭ সালে চিকিৎসা শাস্ত্রের গাইনোকোলজী এবং অবসটেট্রিক্সের অন্যান্য অবদানের জন্য বাংলাদেশ সরকার তাকে স্বাধীনতা পুরস্কার প্রদান করে।

## মৃত্যু
তৌহিদুল আনোয়ার চৌধুরী ২০২৫ সালের ৯ মার্চ ৮৭ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশী স্ত্রীরোগ বিশেষজ্ঞ
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:চট্টগ্রাম মেডিকেল কলেজের প্রাক্তন শিক্ষক
বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী
রামরাই দিঘি

ঠাকুরগাঁওয়ের রাণীশংকৈলে প্রাচীন ঐতিহ্যের এক নিদর্শন রামরাই দিঘি। প্রাচীন জলাশয়গুলির মধ্যে বৃহত্তম রামরাই দিঘি। এর আয়তন প্রায় ৪২ একর।

## ইতিহাস
এটি ঠাকুরগাঁও জেলার সবচেয়ে প্রাচীন ও বৃহত্তম দিঘী।
এর সঠিক ইতিহাস এখনো জানা যায় নি। ধারণা করা হয় দিঘিটি পাঁচশ থেকে হাজার বছরের পুরাতন হতে পারে।
একসময় এই দীঘি ছিল এ অঞ্চলের সাধারণ মানুষের পানির চাহিদা পূরণের উৎস। এ দিঘিকে ঘিরে নানা লোককথা শোনা যায়। রামরাই দিঘির নামকরণ করা হয় রানি সাগর (২০০২)।

## অবস্থান
রামরাই দিঘি ঠাকুরগাঁও জেলার রাণীশংকৈল উপজেলা সদর থেকে ৪ কিঃ মিঃ দূরত্বে অবস্থিত। পদমপুর ও উত্তরগাঁও গ্রামের মধ্যবর্তী স্থানে এটি অবস্থিত।

## পর্যটন
এর চারপাশে প্রায় ১২০০এর অধিক লিচু গাছ সহ অন্যান্য  গাছ লাগানো হয়েছে।চারিদিকে যেন সবুজের বিশাল সমারোহ আর দিঘীর টলটলে জলরাশি মুগ্ধ করে দর্শনার্থীদের। এক অপরূপ সৌন্দর্য বিরাজ করছে দিঘির চারপাশ জুড়ে এছাড়া বিভিন্ন বর্ণালি পাখির কুজন রামরাই-এর সৌন্দর্যকে আরো অধিক আকর্ষণীয় করে তুলে। শীতের সময় লাখ লাখ অতিথি পাখির দেখা মিলে এখানে। তাদের কিচির মিচির শব্দে পুরো এলাকা মুখরিত হয়ে যায়। অনেকেই পাখিরাজ্য বলে আখ্যাইত করে থাকে।

## তথ্যসূত্র

বিষয়শ্রেণী:ঠাকুরগাঁও জেলার দর্শনীয় স্থান
দেশি দাড়কিনা

**দেশি দাড়কিনা** বা **দাঁড়িকানা** বা **ডানরিকা** বা **দারকা** বা **দারনিকা** বা **ডানকিনা** (বৈজ্ঞানিক নাম: *Esomus danricus*) হচ্ছে **Cyprinidae** পরিবারের *Esomus* গণের একটি স্বাদুপানির মাছ।

## বর্ণনা
এই মাছের দেহ পার্শ্বদিকে চাপা। মুখ ছোট, তির্যক ও নিচের ঠোঁট মাংসল। সোনারাঙা মাছটির গোটা গায়ের মাঝে কাল দাগ দেখা যায়। বাংলাদেশে এই প্রজাতির মাছ ৬ সেমি পর্যন্ত পাওয়া যায়। তবে এই মাছ ১০ সেমি পর্যন্ত হয়।

## বিস্তৃতি
বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।

## অঞ্চলভিত্তিক নাম
অঞ্চলভিত্তিক এই মাছটিকে চুক্কুনি, ডাইরকা, ডানকনা, ডানকানা, ডানখিনা, দাইড়কা, দারকা, দারকি, দারখিলা, দাড়কিনা, দাড়কিনি, দারহিনা,  মলঙ্কা নামেও সম্বোধন করা হয়।

## পুষ্টিমান
প্রতি ১০০ গ্রাম মাছের পুষ্টিমান: ভিটামিন-এ ৬৬০ মাইক্রোগ্রাম আরএই, ক্যালসিয়াম ৮৯১ মিলিগ্রাম, আয়রন ১২ মিলি গ্রাম ও জিংক ৪ মিলি গ্রাম।

## স্বভাব ও আবাস্থল
পুকুর ও আগাছাময় নর্দমায় এরা বাস করে। প্রবহমান স্রোতে , পুকুর, নর্দমা, বিল এবং প্লাবিত ক্ষেত্রে এদের খুঁজে পাওয়া যায়; বর্ষার সময় এদের প্রচুর পরিমাণে পাওয়া যায়। জলাশয়ের তলদেশের নিকটবর্তী স্তরে বাস করে। সাধারণত পুকুর, দিঘী, ডোবা ও খালে পাওয়া যায়। এছাড়া ঈষৎ লোনা জলের জলাশয়েও এদের দেখা মেলে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
তবে গবেষণার মাধ্যমে ২০২২ সালের মার্চ মাসে এই মাছের কৃত্রিম প্রজনন কৌশল উদ্ভাবন করেছেন বাংলাদেশ মৎস্য গবেষণা ইনস্টিটিউটের বিজ্ঞানীরা।

## কমে যাওয়ার কারন
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:শ্রীলঙ্কার মাছ
বিষয়শ্রেণী:আফগানিস্তানের মাছ
বিষয়শ্রেণী:মিয়ানমারের মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
বিষয়শ্রেণী:শ্রীলঙ্কার স্বাদু পানির মাছ
বিষয়শ্রেণী:পাকিস্তানের স্বাদু পানির মাছ
ফটিকছড়ি থানা

**ফটিকছড়ি থানা** বাংলাদেশের
চট্টগ্রাম জেলার অন্তর্গত ফটিকছড়ি উপজেলার একটি থানা।

## প্রতিষ্ঠাকাল
১৯১৮ সালে ফটিকছড়ি থানা প্রতিষ্ঠিত হয়।

## প্রশাসনিক এলাকাসমূহ
ফটিকছড়ি উপজেলার অন্তর্গত ২টি পৌরসভা ও ১২টি ইউনিয়নের প্রশাসনিক কার্যক্রম ফটিকছড়ি থানার আওতাধীন।

;পৌরসভাসমূহ:
* ফটিকছড়ি
* নাজিরহাট

;ইউনিয়নসমূহ:
* ৬নং পাইন্দং
* ৭নং কাঞ্চননগর
* ১০নং সুন্দরপুর
* ১৩নং লেলাং
* ১৪নং নানুপুর
* ১৫নং রোসাংগিরী
* ১৬নং বখতপুর
* ১৭নং জাফতনগর
* ১৮নং ধর্মপুর
* ১৯নং সমিতিরহাট
* ২০নং আব্দুল্লাহপুর
* ২১নং খিরাম

## আরও দেখুন
* ফটিকছড়ি উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:চট্টগ্রাম জেলার থানা
বিষয়শ্রেণী:ফটিকছড়ি উপজেলা
আন্দামান সর্প ঈগল

**আন্দামান সর্প ঈগল** (*Spilornis elgini*) accipitridae পরিবারের একটি শিকারি পাখি। পাখিটি ভারতের আন্দামান দ্বীপপুঞ্জের একটি স্থানীয় পাখি। এর প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল।

## চিত্রসমূহ

File:Andaman Serpent-Eagle perched.JPG|ক্রান্তীয় বনাঞ্চলের একটি গাছে আন্দামান সর্প ঈগল
File:Andaman Serpent-Eagle flight.JPG|উড়ন্ত আন্দামান সর্প ঈগল
File:Andaman Serpent Eagle.jpg|গাছে বসে আছে আন্দামান সর্প ঈগল


## তথ্যসূত্র

বিষয়শ্রেণী:আন্দামানি পাখি
বিষয়শ্রেণী:ঈগল
বিষয়শ্রেণী:১৮৬৩-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
ডাব্লিউডাব্লিউই টুকে

***WWE 2K*** একটা গেমের সিরিজ যাতে ২০টির বেশি প্রোফেশনাল রেসলিং ভিডিও গেমস রয়েছে যেগুলো ভিজুয়্যাল কনসেপ্টস্ (visual concepts) এবং ইউকিইস্(Yuke's) দ্বারা নির্মিত| wwe 2k গেমসের প্রায় সব গেমের ডেভেলপার হলো এই দুই কোম্পানি| এই সিরিজের গেমগুলো বানানো হয় প্রোফেশনাল রেসলিং এর উপর ভিত্তি করে| এইসব গেমে থাকে ডাব্লিউডাব্লিউই এর বিভিন্ন ধরনের ম্যাচ এবং গল্প যা, ভিডিও গেমস আকারে খেলা যায় এবং উপভোগ করা যায়| এই সিরিজের গেমগুলো সব ত্রিমাত্রিক এবং যথেষ্ট ভালো গ্রাফিক্সের| গেমগুলো মূলত প্লেস্টেশনে খেলার জন্য তৈরী করা হয়েছিল যা পরবর্তিতে আরো বিভিন্ন ডিভাইসে ছড়িয়ে পরে|
WWE 2K সিরিজের প্রথম গেমটি হলো WWF Smackown! যা ২০০০ সালে প্রকাশিত হয়| এই সিরিজের প্রায় ১৩ থেকে ১৪ টি গেম প্রকাশিত হয় THQ ও Yuke's দ্বারা| এইসব গেমে "2k" নামটি ছিল না এর পরের গেমগুলোতে এই টু.কে নামটি লক্ষ করা যায়| WWE 2K14, WWE 2K15, WWE 2K16, WWE 2K17- গেমগুলো সব "2k" ব্রান্ডের, এগুলো পাবলিস করে 2k Sports.

## ডাব্লিউডাব্লিউই গেমসের সিরিজ

## তথ্যসূত্র
পাথুরে ঘর পোয়া

**পাথুরে ঘর পোয়া** (বৈজ্ঞানিক নাম: *Garra annandalei*) (ইংরেজি: **Stone Roller**) হচ্ছে **Cyprinidae** পরিবারের *Garra* গণের একটি স্বাদুপানির মাছ।

## বর্ণনা
নলাকার দেহ লম্বা পার্শ্বীয়ভাবে সামান্য চাপা তবে মাথা উপর-নিচে সামান্য চাপা। মুখের হা ছোট, অর্ধবৃত্তাকার এবং উন্নতভাবে বিকশিত ও অবনত। এ মাছ শিলার সাথে লেগে থাকে। পাথরের উপরে জমে থাকা শ্যাওলা খায়। দের দেহ ধূসর বর্ণের। আঁইশে ক্ষুদ্রাকার অসংখ্য বিন্দুর মত দাগ দেখতে পাওয়া যায়। পুচ্ছপাখনার নিচের খণ্ডটি কালো বর্ণের তবে অন্যান্য পাখনাসমূহ কালচে বর্ণের হয়ে থাকে ।

## বিস্তৃতি
বাংলাদেশ, নেপাল, ভারত, ভুটান। এদেশের উত্তর-পূর্ব দিকের পাহাড়ি অঞ্চলে এ প্রজাতি মাছের আবাসস্থল।

## স্বভাব ও আবাস্থল
এই মাছ পাহাড়ি জলপ্রবাহে পাওয়া যায়। তীব্র স্রোত ও পরিষ্কার জল বিশিষ্ট পাহাড়ি ঝর্ণা ও নদীর পাথর সমৃদ্ধ তলদেশে এদের দেখতে পাওয়া যায়। চিবুকে উপস্থিত চোষক চাকতির সাহায্যে এরা পাথরের সাথে আটকে থাকতে পারে। এরা জলাশয়ের উপরিভাগ ও তলদেশ উভয় স্থানেই বাস করে। জলাশয়ের তলদেশে অবস্থিত পাথরের তলদেশে লুকিয়ে থাকতে পছন্দ করে।

## অর্থনৈতিক গুরুত্ব
একক প্রজাতি হিসেবে এই মাছের উৎপাদন তথ্য পাওয়া যায় না। বাংলাদেশে বিরল প্রজাতির মাছের মধ্যে এই মাছ অন্যতম। খাবারের মাছ বা চাষের মাছ হিসেবে এর গুরুত্ব নেই তবে এ্যাকুয়ারিয়ামের বাহারি মাছ হিসেবে এর প্রচলন করা সম্ভব হলে এটি একটি সম্ভাবনাময় প্রজাতি হিসেবে বিবেচিত হবে তা নিশ্চিত করেই বলা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:ভুটানের মাছ
আন্দামান বালি হাঁস

**আন্দামান বালি হাঁস** (*Anas albogularis*) হাঁস প্রজাতিভুক্ত, যা বঙ্গোপসাগরের আন্দামান দ্বীপপুঞ্জে দেখা যায়। একে *সুন্দা বালি হাঁসের* একটি উপপ্রজাতি হিসাবে ধরা হয়।

## বিবরণ

আন্দামান বালি হাঁস হলদে দাগযুক্ত গাঢ় বাদামি বর্ণের একটি প্রজাতি। এদের মুখ ও গলা ধূসর বর্ণের এবং চোখে সাদা রঙের গোলাকার অংশ দেখা যায়। এদের চঞ্চু নীলাভ ধূসর বর্ণের এবং কনীনিকা (আইরিশ) লাল বর্ণের হয়ে থাকে।

## বাসস্থান ও বন্টন
থাম্ব|আন্দামান বালি হাঁসের ইলাস্ট্রেশন (১৮৯৫)  ব্রিটিশ মিউজিয়ামের সংরক্ষিত।
আন্দামান বালি হাঁস ভারতের আন্দামান দ্বীপপুঞ্জের এবং মায়ানমারের কোকো দ্বীপের একটি স্থানীয় প্রজাতি। এদের সেখানকার ডোবা ও উপহ্রদে দেখা যায়। এছাড়া ম্যানগ্রোভ অরণ্যের কাছেও দেখা যায়। ১৯৯৫-৯৮ সালের হিসাব অনুযায়ী এদের সংখ্যা ছিল ৫০০-৬০০ টি এবং ২০০৫ সালের হিসাব অনুযায়ী এদের সংখ্যা ৬৭৪ টি। শেষের কিছু শতকে এদের সংখ্যা বৃদ্ধি পেয়েছে এবং ২০১৪ সালের সাম্প্রতিক হিসাব অনুযায়ী এদের সংখ্যা হয়ে দাঁড়িয়েছে ১০০০ টিরও অধিক।

## তথ্যসূত্র

বিষয়শ্রেণী:অ্যানাটিডি
বিষয়শ্রেণী:আইইউসিএন লাল তালিকার সংকটাপন্ন প্রজাতি
বিষয়শ্রেণী:১৮৭৩-এ বর্ণিত পাখি
মনির আহমেদ

**মনির আহমেদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মনির আহমেদের জন্ম নোয়াখালী জেলার সদর উপজেলার পশ্চিম নূরপুর গ্রামে। তার বাবার নাম আলী আহমদ এবং মায়ের নাম মানাফা খাতুন। তার স্ত্রীর নাম জাহান আফরোজ বেগম। তাদের দুই ছেলে, তিন মেয়ে। 

## কর্মজীবন
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে আলফা (এ) কোম্পানিতে চাকরি করতেন মনির আহমেদ। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে তিনি যুদ্ধে দেন। প্রথমে যুদ্ধ করেন ৩ নম্বর সেক্টরে। পরে তাকে নিয়মিত মুক্তিবাহিনীর এস ফোর্সের ১১ ইস্ট বেঙ্গল রেজিমেন্টে অন্তর্ভুক্ত করা হয়। ভৈরব, আশুগঞ্জ, আখাউড়াসহ আরও কয়েক স্থানে সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের এপ্রিল মাসের শেষে ব্রাহ্মণবাড়িয়া থেকে যে সড়কটি সিলেট অভিমুখে গেছে, ওই সড়ক ধরে ১৮ মাইল দূরে অবস্থিত মাধবপুরে যেখান থেকেই হবিগঞ্জ জেলার শুরু সেখানে তুমুল যুদ্ধ হয়। ২৮ এপ্রিল সকাল থেকে বিকেল পর্যন্ত মাধবপুরে সংঘটিত হয় সর্বাত্মক এক যুদ্ধ। রক্তক্ষয়ী এ সম্মুখ সমরে মুক্তিযোদ্ধারা তাদের নৈপুণ্য, সাহস ও দেশপ্রেমের অতুলনীয় দৃষ্টান্ত স্থাপন করেন। এ যুদ্ধে মনির আহমেদ মুক্তিযোদ্ধাদের একটি ক্ষুদ্র দলের নেতৃত্ব দেন। সহযোদ্ধাদের নিয়ে পাকিস্তান সেনাবাহিনীর বিরুদ্ধে বীরত্বের সঙ্গে যুদ্ধ করলেন মনির আহমেদ। প্রাণপণ লড়াই করেও নিজেদের অবস্থান ধরে রাখতে না পেরে পিছু হটতে বাধ্য হলেন তিনি। পেছনে নতুন স্থানে প্রতিরক্ষা অবস্থান নিয়ে আবার যুদ্ধ করার জন্য প্রস্তুতি নিতে থাকলেন। কিছুক্ষণ পর পাকিস্তানি সেনারা তাদের ওপর আবার আক্রমণ চালাল। 
২৮ এপ্রিল সকাল আটটার দিকে পাকিস্তান সেনাবাহিনী মুক্তিযোদ্ধাদের প্রতিরক্ষা অবস্থান লক্ষ্য করে প্রথমে ব্যাপক কামানের গোলা নিক্ষেপ করে। এরপর পাকিস্তানিরা তিন দিক থেকে মুক্তিযোদ্ধাদের আক্রমণ করে। মুক্তিযোদ্ধারা তাদের বাংকার-ট্রেঞ্চের ভেতর থেকে রিকোয়েললেস রাইফেল, মেশিনগান, হালকা মেশিনগান, মর্টার, রাইফেল প্রভৃতি অস্ত্রশস্ত্র দিয়ে আক্রমণ মোকাবিলা করতে থাকেন। মুক্তিযোদ্ধাদের মর্টার প্লাটুন পাকিস্তানিদের ব্যাপক ক্ষয়ক্ষতি করে। তার পরও পাকিস্তানি সেনারা প্রচণ্ড আক্রমণ চালিয়ে মুক্তিযোদ্ধাদের দুটি দলের মধ্যবর্তী ফাঁকা স্থান দিয়ে সামনে এগিয়ে আসে। এ সময় মুক্তিযোদ্ধারা চরম সংকটের মধ্যে পড়েন। তখন মনির আহমেদ সাহসিকতার সঙ্গে তার দলের সহযোদ্ধাদের নিয়ে পাকিস্তানিদের বিরুদ্ধে লড়াই করেন। তাদের পাল্টা হামলায় পাকিস্তানিদের অগ্রযাত্রা থেমে যায়। এরপর মুক্তিযোদ্ধারা কৌশলগত কারণে পেছনে হটে যান। পরে পাকিস্তানিরা সেখানেও আক্রমণ করে। এ যুদ্ধে পাকিস্তানিদের পক্ষে ন্যূনতম ২৭০ জন হতাহত হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নোয়াখালী জেলার ব্যক্তি
আন্দামান ফিঙে পাখি

**আন্দামান ফিঙে পাখি** *(Dicrurus andamanensis)* dicruridae পরিবারের একটি পাখির প্রজাতি। এটি ভারত মহাসাগরের আন্দামান দ্বীপপুঞ্জের একটি স্থানীয় পাখি।

## বিবরণ

আন্দামান ফিঙে পাখি সাধারণত ২৮-২৯ সেমি লম্বা হয়ে থাকে, যদিও dicruriformis উপপ্রজাতিটি লম্বায় ৩৫ সেমি হয়। এদের একটি শক্ত চঞ্চু আছে।

## তথ্যসূত্র

বিষয়শ্রেণী:মিয়ানমারের পাখি
বিষয়শ্রেণী:আন্দামানি পাখি
অক্সিজেন বিষাক্ততা

থাম্ব|269x269পিক্সেল|অক্সিজেন বিষক্রিয়ার লক্ষণ
**অক্সিজেন বিষাক্ততা** হচ্ছে এমন কিছু ক্ষতিকারক প্রতিক্রিয়া যা অত্যধিক আংশিক চাপের উপস্থিতিতে অক্সিজেন শ্বাস-প্রশ্বাসের মাধ্যমে গ্রহণ করার ফলে সৃষ্টি হয়। সাধারণত ডুবুরী, অক্সিজেন গ্রহণরত অপূর্ণকালিক নবজাতক এবং অধিক চাপে অক্সিজেন থেরাপিতে থাকা ব্যক্তি এধরনের প্রতিক্রিয়ার শিকার হয়ে থাকে। পূর্বে অক্সিজেন বিষাক্ততার ফলে সৃষ্ট কেন্দ্রীয় স্নায়ুতন্ত্রের প্রভাবকে 'পল বার্ট' Paul Bert প্রতিক্রিয়া এবং শ্বসনতন্ত্রের প্রভাবকে 'লরাইন স্মিথ' James Lorrain Smith প্রতিক্রিয়া বলা হত। তবে উওনবিংশ শতাব্দীর শেষের দিকে গবেষকরা এর বর্ণনা দিতে সক্ষম হন।

## প্রকারভেদ
শরীরের বিভিন্ন অঙ্গ-প্রত্যঙ্গের উপর প্রভাব সৃষ্টির ভিত্তিতে অক্সিজেন বিষাক্ততাকে মোট ৩ ভাগে বিভক্ত করা হয়-
# কেন্দ্রীয় স্নায়ুতন্ত্রের প্রভাব
# শ্বসনতন্ত্রের প্রভাব এবং
# রেটিনোপ্যাথিক প্রভাব

## লক্ষনসমূহ

## প্রতিকার
* কৃত্রিম বায়ুরন্ধ্রের ব্যবহার
* শ্বাসনালি প্রসারক এবং শ্বসন্তন্ত্রের তল ব্রৃদ্ধিকারক
* ক্রায়ো সার্জারি, লেজার সার্জারি
* স্ক্লেরাল বাকলিং, ভিরেক্টমি

বিষয়শ্রেণী:অক্সিজেন
বিষয়শ্রেণী:শ্বসনতন্ত্রের রোগ
বিষয়শ্রেণী:মৌলিক পদার্থের বিষক্রিয়াবিজ্ঞান
বিষয়শ্রেণী:ডুবসাঁতার চিকিৎসাবিজ্ঞান
বিষয়শ্রেণী:নিবিড় পরিচর্যা চিকিৎসাবিজ্ঞান
ব্রজলাল অধিকারী

**ব্রজলাল অধিকারী** (১ জুন, ১৯৫০ - ৮ মে, ১৯৮৬) একজন বাঙালি গণ-লোক সঙ্গীত শিল্পী ও মুক্তচিন্তক। সাম্প্রদায়িক আক্রমনে নিহত শহীদ।

## প্রারম্ভিক জীবন
ব্রজলাল অধিকারী জন্মগ্রহণ করেন ত্রিপুরার বাহমনিতে। তাদের আদি বাড়ি অধুনা বাংলাদেশের কুমিল্লা জেলায়। পিতার নাম গৌরাঙ্গ অধিকারী। তিনিও একজন গ্রামীণ কবিয়াল ছিলেন। ব্রজলাল কবিত্বের ক্ষমতা ও শিক্ষা পিতার কাছ থেকে পেয়েছিলেন। অল্পবয়েসে পিতৃহারা হলে অসীম দারিদ্যের মধ্যে তার জীবন কাটে। এসময় তাকে রিকশাচালক, কাঠ বিক্রেতা ইত্যাকার জীবিকার কাজে নিয়োজিত থাকতে হয়। পাশাপাশি গানের চর্চা করেছেন।

## চেতনার গান
১৯৭৮ সাকে ত্রিপুরার রাজনৈতিক পটপরিবর্তন হয়। তিনি প্রচুর গণসঙ্গীত রচনা করেছেন এই সময়। লোকগানের সংগে গরীব শ্রমজীবী মানুষের কথা তার গানে উঠে আসে। অবহেলিত লোক সংগীত শিল্পীদের  সংগঠিত করার কাজে উদ্যোগী হয়েছিলেন। অসাম্প্রদায়িক ও নবচেতনার জাগরক এই শিল্পী তার পাড়ার নাম রাখেন রাম-রহিম পাড়া।

## মৃত্যু
৮ মে ১৯৮৬ ভাড়াটে ঘাতকবাহিনীর হাতে গোপনে নিহত হন এই শিল্পী মাত্র ৩৫ বছর বয়েসে।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:ত্রিপুরী ব্যক্তি
চলচ্চিত্র প্রক্ষেপণ যন্ত্র

চলচ্চিত্র প্রক্ষেপন যন্ত্র হচ্ছে এমন একোটি আলোক অভিক্ষেপন যন্ত্র যার দ্বারা সাদা পর্দার উপর চলচ্চিত্র প্রদর্শন করা যায়। 
[থাম্ব|300x300পিক্সেল|একটি চলমান [35 mm চলচ্চিত্র প্রক্ষেপন যন্ত্র.]]

## ইতিহাস
সর্বপ্রথম চলচ্চিত্র প্রক্ষেপন যন্ত্রটি ছিল যুপ্রাক্সিস্কোপ যা ব্রিটিশ ফটোগ্রাফার এডুয়ার্ড মাইব্রিজ [Eadweard Muybridge
ডান|থাম্ব|200x200পিক্সেল|একটি ঘুর্নায়মান যুপ্রাক্সিস্কোপের সিমুলেশন
এরপর এক ফরাসী নাগরিক লুই লে প্রিন্স (Louis Le Prince)ইংল্যান্ডের লিডস শহরে কর্মরত অবস্থায়  ১৮৮৮ সালে আধুনিক একটি চলচ্চিত্র প্রক্ষেপন যন্ত্র আবিষ্কার করেন। এই যন্ত্রটিতে লে প্রিন্স  ১৬টি লেন্স একত্রিত করে ক্যামেরা এবং প্রক্ষেপন যন্ত্রের রূপ দেন। ১৮৮৮ সালে তিনি তার যন্ত্রটি দ্বারা একটি চলচ্চিত্র ধারণ করেন যা ছিল পৃথিবীর সর্বপ্রথম চলচ্চিত্র এবং যার নাম Roundhay Garden Scene ।
বাম|থাম্ব|The cinématographe Lumière in projection mode.
এরপর অগাস্ট এবং লুই লুমিয়ার Lumière brothers এরা দুই ভাই সর্বপ্রথম সফল চলচ্চিত্র প্রক্ষেপন যন্ত্রটি আবিষ্কার করেন। তারা ১৮৯৪ সালে তাদের সর্বপ্রথম চলচ্চিত্র Sortie de l'usine Lumière de Lyon ধারণ করেন যা তার পরবর্তি বছর জনসম্মুখে প্রদর্শ্ন করা হয়েছিল।

## প্রকারভেদ
# 8&nbsp;mm
# সুপার 8&nbsp;mm
# 9.5&nbsp;mm
# 16&nbsp;mm
# 35&nbsp;mm
# 70&nbsp;mm

বিষয়শ্রেণী:চলচ্চিত্র ও ভিডিও প্রযুক্তি
বিষয়শ্রেণী:প্রজেক্টর
বিষয়শ্রেণী:প্রদর্শন যন্ত্র
আন্দামান বাজপাখি-পেঁচা

**আন্দামান বাজপাখি-পেঁচা** (*Ninox affinis*) Strigidae পরিবারের পেঁচার একটি প্রজাতি। এটি আন্দামান দ্বীপপুঞ্জের একটি স্থানীয় প্রজাতি।

## বাসস্থান

এদের প্রাকৃতিক আবাসস্থল প্রায় গ্রীষ্মমণ্ডলীয় বা ক্রান্তীয় আর্দ্র নিম্নভূমি বন এবং প্রায় ক্রান্তীয় বা ক্রান্তীয় ম্যানগ্রোভ বনাঞ্চল। তবে বাসস্থানের ধ্বংসের জন্য এদের সংখ্যা ক্রমশ কমে আসছে।

## চিত্রশালা

## তথ্যসূত্র
খোদা

**খোদা** (, **Xweda, Xuda**) হল একটি ফার্সি শব্দ, যার দ্বারা আল্লাহ বা ঈশ্বরকে বোঝানো হয়।

## উৎপত্তি

## ইসলামী ব্যবহার
ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিব, রাজা, প্রভু বোঝাতে ব্যবহার হয়।

খোদা হাফেজ (অর্থ আল্লাহ্ আপনার রক্ষা কর্তা বা আল্লাহ্ আপনাকে রক্ষা করুন) শব্দগুচ্ছটি সাধারণভাবে ফার্সি, কুর্দি, পশতু ভাষায় বহুল ব্যবহৃত এবং দক্ষিণ এশিয়ার উর্দু ও বাংলা ভাষী মুসলমানদের মধ্যে বিশেষ করে ব্যবহৃত হয়। এছাড়া যদিও আরবি শব্দ আল্লাহ্ সবার নিকট সমানভাবে  প্রচলিত তারপরেও ধারণকৃত শব্দ হিসাবে খোদা উর্দু ও বাংলা ব্যবহৃত হয়ে আসছে।
### শব্দ ব্যবহার
কিছু মুসলিম আলেম মূল ইসলামী আরবী শব্দ "আল্লাহ"  (ﷲ)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, "আল্লাহ" শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৪ হরফে মোট ৪০ নেকি সাওয়াব পাওয়া যাবে, যা খোদা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের (সা.) উক্ত হাদীসটি পেশ করেন, 

## আরও দেখুন
* আল্লাহ্

## তথ্যসূত্র

বিষয়শ্রেণী:ইসলামে আল্লাহর নাম
বিষয়শ্রেণী:ঈশ্বর
বিষয়শ্রেণী:ইসলামে ঈশ্বরের নাম
আন্দামান বনকপোত

**আন্দামান বনকপোত** (*Columba palumboides*) Columbidae পরিবারের পাখির একটি প্রজাতি। এটি আন্দামান ও নিকোবর দ্বীপপুঞ্জের একটি স্থানীয় পাখি।

## বিবরণ
লাল-হলুদ ঠোঁটযুক্ত এদের মাথা সাদা রঙের হয়। এদের দেহের বাকি অংশ কালো রঙের হয়।

বাসস্থান ধ্বংস হতে থাকায় এদের সংখ্যা ক্রমশ কমে আসছে।

## তথ্যসূত্র

বিষয়শ্রেণী:আন্দামানি পাখি
বিষয়শ্রেণী:১৮৭৩-এ বর্ণিত পাখি
গ্রেট নিকোবর সর্প ঈগল

**গ্রেট নিকোবর সর্প ঈগল** (*Spilornis klossi*) পাখিটি **দক্ষিণ নিকোবর সর্প ঈগল** নামেও পরিচিত। এটি Accipitridae পরিবারের একটি শিকারি পাখি। এটি ভারতের গ্রেট নিকোবর দ্বীপপুঞ্জের একটি স্থানীয় প্রজাতি। বাসস্থান ধ্বংসের কারণে এদের সংখ্যা ক্রমশ কমে আসছে।

সমস্ত প্রধান প্রধান সংস্থা বর্তমানে একে প্রজাতি হিসাবে গণ্য করলেও পূর্বে একে *S. minimus* এর উপপ্রজাতি হিসাবে বিবেচনা করা হত।

## তথ্যসূত্র

* Ferguson-Lees & Christie (2001). Raptors of the World. Christopher Helm, London. 

বিষয়শ্রেণী:ঈগল
ভারতীয় শকুন

**ভারতীয় শকুন** (*Gyps indicus*) বিশ্বের অতি প্রাচীন শকুনের একটি প্রজাতি, যা প্রধানত ভারত, পাকিস্তান ও নেপালে দেখা যায়। এদের সংখ্যা ক্রমশ কমে আসায় ২০০২ সালে আইইউসিএন মহাবিপন্ন হিসাবে চিহ্নিত করে এদের আইইউসিএন-এর লাল তালিকাভুক্ত করে। ডাইক্লোফেনাক বিষক্রিয়ায় রেচনজনিত ব্যর্থতার ফলে ভারতীয় শকুনের মৃত্যু ঘটছে।

## বিবরণ
দীর্ঘ চঞ্চুযুক্ত এই শকুনেরা মাঝারি আকারের ও ভারী প্রকৃতির হয়। এদের পালক দ্বারা আবৃত দেহ ধূসর, ফ্যাকাসে ও পালকের শক্ত অংশ গাঢ় বর্ণের হয়ে থাকে। এদের ডানা প্রশস্ত ও লেজ ছোট। এদের মাথা ও গলা পালকহীন ও চঞ্চু অধিকতর লম্বা।

এরা ৮০-১০৩ সেমি (৩১-৪১ ইঞ্চি) লম্বা ও এদের ডানা ১.৯৬-২.৩৮ মি. (৬.৪-৭.৮ ফিট) হয়ে থাকে। এরা গ্রীফন শকুনের চেয়ে ছোট ও হালকা হয়। হালকা বাদামি রঙের পালকাবৃত দেহ দেখে এদের অন্যান্য প্রজাতিদের থেকে আলাদা করে যায়।

## আচরণ
এরা সাধারণত উচ্চ দুরারোহ পাহাড়ে শাবকের জন্ম দেয়, তবে বিভিন্ন সময়ে এরা রাজস্থানের গাছেও বংশবৃদ্ধি করে থাকে। এরা অনেকসময় উচ্চ অট্টালিকায়ও (যেমন- চতুর্ভুজ মন্দির, ওড়ছা) শাবকের জন্ম দিয়ে থাকে। অন্যান্য শকুনের মতো এরাও জনহীন প্রান্তে পরে থাকা মৃত প্রাণীর দেহাবশেষ খেয়ে থাকে। এরা ঝাঁকে ঝাঁকে উড়তে থাকে।

## তথ্যসূত্র

বিষয়শ্রেণী:ভারতের পাখি
বিষয়শ্রেণী:আইইউসিএন লাল তালিকার মহাবিপন্ন প্রজাতি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:১৭৮৬-এ বর্ণিত পাখি
নিকোবর টিয়াপাখি

**নিকোবর টিয়াপাখি** (*Psittacula caniceps*) টিয়ার একটি প্রজাতি। এদের ভারত মহাসাগরের নিকোবর দ্বীপপুঞ্জে দেখা যায়।

## তথ্যসূত্র

বিষয়শ্রেণী:সিট্টাকুলা
বিষয়শ্রেণী:সিট্টাকুলিনি
বিষয়শ্রেণী:১৮৪৬-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
প্রবাসী কল্যাণ ও বৈদেশিক কর্মসংস্থান মন্ত্রণালয়

**প্রবাসী কল্যাণ ও বৈদেশিক কর্মসংস্থান মন্ত্রণালয়** হচ্ছে বাংলাদেশ সরকারের একটি মন্ত্রণালয়। এই মন্ত্রণালয়ের উদ্দেশ্য হলো প্রবাসী কর্মীদের কল্যাণ নিশ্চিত করা এবং বৈদেশিক কর্মসংস্থানের সম্প্রসারণ। রেমিটেন্সের প্রবাহ বৃদ্ধি এবং দেশের সকল অঞ্চল হতে কর্মীদের বিদেশে যাওয়ার সুযোগ সৃষ্টির মাধ্যমে সকল অভিবাসী কর্মীর কল্যাণ নিশ্চিত করা। এটি প্রবাসী বাংলাদেশী এবং প্রবাসী কর্মীদের তথ্য, সহযোগিতা সংক্রান্ত কার্যক্রম পরিচালনা করে।

## ইতিহাস
বাংলাদেশ সরকার ২০০১ সালের ২০ ডিসেম্বর তারিখে প্রবাসী কল্যাণ ও বৈদেশিক কর্মসংস্থান নামে এই পৃথক মন্ত্রণালয় স্থাপন করে।
 
## মন্ত্রণালয়ের কার্যাবলি
* বৈদেশিক কর্মসংস্থানে আগ্রহী বাংলাদেশের নাগরিকদের জন্য প্রচলিত শ্রমবাজার টিকিয়ে রাখাসহ নতুন শ্রমবাজার সৃষ্টির উদ্যোগ গ্রহণ।
* বৈদেশিক শ্রমবাজারের চাহিদার সাথে সামঞ্জস্যপূর্ণ ট্রেডে প্রশিক্ষণের মাধ্যমে দক্ষ জনবল সৃষ্টি।
* আন্তর্জাতিক সংস্থাসমূহের সাথে যোগাযোগ ও সমন্বয় সাধন।
* এ মন্ত্রণালয় সংশ্লিষ্ট বিষয়ে অন্যান্য দেশ ও সংস্থার সাথে চুক্তি ও সমঝোতা স্মারক স্বাক্ষর সম্পর্কিত বিষয়াদি।
* মন্ত্রণালয়ের উপর অর্পিত বিষয় সংশ্লিষ্ট আইন, বিধিমালা ও নীতি প্রণয়ন/সংশোধন।
* মন্ত্রণালয়ের সংশ্লিষ্ট বিএমইটি, প্রবাসী কল্যাণ ব্যাংক, বোয়েসেল এবং ওয়েজ আর্নার্স কল্যাণ তহবিল পরিচালনা কার্যক্রম পরিবীক্ষণ, মূল্যায়ন এবং তত্ত্বাবধান।
* বিদেশস্থ বাংলাদেশ মিশনে শ্রম উইং-এর কর্মকর্তা-কর্মচারী নিয়োগ ও তাদের প্রশাসনিক বিষয়াদি সম্পাদন।
* রিক্রুটমেন্ট এজেন্টসমূহের নিবন্ধন ও লাইসেন্স প্রদান এবং তাদের কার্যক্রম পরিবীক্ষণ।
* বাংলাদেশের অর্থনৈতিক ও সমাজকল্যাণমূলক কর্মকাণ্ডে প্রবাসী বাংলাদেশিদের অংশগ্রহণ ও বিনিয়োগে সহযোগিতা প্রদান।
* প্রবাসী বাংলাদেশি কর্মীদের রেমিটেন্স প্রেরণে সহায়তা প্রদান।
* বিদেশে নিয়োগকৃত কর্মী, নিয়োগকারী দেশ ও প্রাসঙ্গিক তথ্যাদি সংরক্ষণ।
* অভিবাসী বাংলাদেশিদের কল্যাণ ও অধিকার নিশ্চিতকরণ।
* প্রবাসী বাংলাদেশিদের মধ্যে বাংলাদেশের সংস্কৃতি চর্চায় পৃষ্ঠপোষকতা।
* বৈদেশিক কর্মসংস্থান ব্যবস্থাপনায় স্বচ্ছতা ও জবাবদিহিতা নিশ্চিতকরণের মাধ্যমে সুশাসন প্রতিষ্ঠা করা।
  
## অধীনস্থ সংস্থা/প্রতিষ্ঠান
*জনশক্তি কর্মসংস্থান ও প্রশিক্ষণ ব্যুরো
*প্রবাসী কল্যাণ ব্যাংক
*বোয়েসেল
*কল্যাণ বোর্ড

## তথ্যসূত্র

বিষয়শ্রেণী:প্রবাসী কল্যাণ ও বৈদেশিক কর্মসংস্থান মন্ত্রণালয় (বাংলাদেশ)
বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:বাংলাদেশী বিক্ষিপ্ত উদ্বাসন
মুক্তিযুদ্ধ বিষয়ক মন্ত্রণালয়

**মুক্তিযুদ্ধ বিষয়ক মন্ত্রণালয়** হচ্ছে বাংলাদেশ সরকারের একটি মন্ত্রণালয়। মুক্তিযুদ্ধের স্মৃতি সংরক্ষণ এবং বাংলাদেশের স্বাধীনতা যুদ্ধের মুক্তিযোদ্ধাদের জন্য কল্যাণ তহবিল পরিচালনা করা এই মন্ত্রণালয়ের কাজ।

## ইতিহাস
২০০১ সালের ২৩ অক্টোবর এই মন্ত্রণালয়টি গঠন করা হয়। ২০১৬ সালে এই মন্ত্রণালয় মুক্তিযোদ্ধাদের অবসর গ্রহণের সীমা বাড়ানো সংক্রান্ত প্রস্তাব রাখলে মন্ত্রিপরিষদ তা বাতিল করে।

## আওতাধীন দপ্তর/প্রতিষ্ঠান
* বাংলাদেশ মুক্তিযোদ্ধা কল্যাণ ট্রাস্ট
* বাংলাদেশ মুক্তিযোদ্ধা সংসদ
* জাতীয় মুক্তিযোদ্ধা কাউন্সিল (জামুকা)
* জুলাই গণ-অভ্যুত্থান অধিদপ্তর

## মন্ত্রীগণ

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:১৯৭১-এ বাংলাদেশে প্রতিষ্ঠিত
পার্বত্য চট্টগ্রাম বিষয়ক মন্ত্রণালয়

**পার্বত্য চট্টগ্রাম বিষয়ক মন্ত্রণালয়** হচ্ছে বাংলাদেশ সরকারের একটি মন্ত্রণালয়। পার্বত্য চট্টগ্রাম অঞ্চল এবং এ অঞ্চলের জনগোষ্ঠীর আর্থ-সামাজিক অগ্রগতির জন্য অবকাঠামোসহ অন্যান্য খাতসমূহে সুষম উন্নয়নের লক্ষ্যে পার্বত্য চট্টগ্রাম বিষয়ক মন্ত্রণালয় কাজ করে থাকে।

## ইতিহাস
পার্বত্য চট্টগ্রাম অঞ্চলে গণপ্রজাতন্ত্রী বাংলাদেশ এর সংবিধানের আওতায় রাষ্ট্রীয় সার্বভৌমত্ব ও অখণ্ডতার প্রতি পূর্ণ ও অবিচল আনুগত্য রেখে পার্বত্য চট্টগ্রাম অঞ্চলের সকল নাগরিকের রাজনৈতিক, সামাজিক, সাংস্কৃতিক, শিক্ষাগত ও অর্থনৈতিক অধিকার এবং আর্থ-সামাজিক উন্নয়ন প্রক্রিয়া ত্বরান্বিত করা সহ বাংলাদেশের সকল নাগরিকের স্ব স্ব অধিকার সংরক্ষণ ও উন্নয়নের লক্ষ্যে পার্বত্য চট্টগ্রাম সংক্রান্ত জাতীয় কমিটি এবং পার্বত্য চট্টগ্রাম জনসংহতি সমিতির মধ্যে ১৯৯৭ সালের ২ ডিসেম্বর একটি চুক্তি সম্পাদিত হয়। চুক্তির শর্তানুযায়ী ১৯৯৮ সালের ১৫ জুলাই পার্বত্য চট্টগ্রাম বিষয়ক মন্ত্রণালয় গঠিত হয়।

## আওতাধীন দপ্তরসমূহ
* পার্বত্য চট্টগ্রাম আঞ্চলিক পরিষদ
* পার্বত্য চট্টগ্রাম উন্নয়ন বোর্ড
* উদ্বাস্ত পুনর্বাসন টাস্কফোর্স (ভারত প্রত্যাগত উপজাতীয় শরনার্থী প্রত্যাবাসন ও পুর্নবাসন এবং অভ্যন্তরীন উদ্বাস্তু নির্দিষ্টকরণ ও পুর্নবাসন বিষয়ক টাস্কফোর্স)
* রাঙ্গামাটি পার্বত্য জেলা পরিষদ,
* বান্দরবান পার্বত্য জেলা পরিষদ,
* খাগড়াছড়ি পার্বত্য জেলা পরিষদ

## তথ্যসূত্র


বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:পার্বত্য চট্টগ্রাম
সোমেশ্বর সমুদ্র সৈকত

**সোমেশ্বর সমুদ্র সৈকত** ভারতবর্ষের কর্ণাটক রাজ্যের ম্যাঙ্গালোর শহরের নিকট একটি সমুদ্র সৈকত। এই সমুদ্র সৈকতের নাম সমুদ্রের অতি নিকটে অবস্থিত সোমনাথ মন্দিরেের নাম অনুসারে হয়েছে। সমুদ্র তরঙ্গের তীব্রতা এবং জলের নিচে ঢাকা পাথরের জন্য এই সমুদ্র সৈকত স্নান করার অনুপযোগী। এই সমুদ্রের তীরে বড়ো আকৃতির পাথরকে শিবের অনুসারে রুদ্র শিলা বা রুদ্র পাথর বলা হয়, যা এই সমুদ্র সৈকতের বিশেষ আকর্ষণ।

## তথ্যসূত্র

বিষয়শ্রেণী:কর্ণাটকের সমুদ্র সৈকত
বিষয়শ্রেণী:ম্যাঙ্গালোরের সমুদ্র সৈকত
গোবর্ধন দিকপতি

**গোবর্ধন দিকপতি** জংগলমহলে ব্রিটিশ বিরোধী চুয়াড় বিদ্রোহের (১৭৯৯) নায়ক ছিলেন।

## পরিচিতি
জানা যায় তিনি দাসপুর থানার উত্তর ধানখালের বাসিন্দা ও স্থানীয় জমিদারের ঘাটোয়াল শ্রেনীর কর্মচারী ছিলেন। আবার কেশপুর থানার একটি গ্রাম থেকে প্রাপ্ত ভূমিদানপত্র হতে প্রমাণ হয় তিনি জাতিতে  বাউরী এবং নিজেই ছোটখাট জোতদার ছিলেন।

## বিদ্রোহের নেতৃত্ব

অবিভক্ত মেদিনীপুর জেলার জঙ্গলমহল এলাকায় ১৭৯৯ খ্রিষ্টাব্দের চুয়াড় বিদ্রোহ ছিল ইংরেজ প্রবর্তিত চিরস্থায়ী বন্দোবস্ত (১৭৯৩) শাসন, শোষণ ও স্থানীয় জোতদারদের অত্যাচারের বিরুদ্ধে এক ব্যাপক জেহাদ। এই সশস্ত্র বিদ্রোহের নেতা ছিলেন গোবর্ধন দিকপতি। ক্ষীরপাই, আনন্দপুর ইত্যাদি জায়গায় তিনি নেতৃত্ব দিয়েছিলেন। ১৭৯৯ খ্রিষ্টাব্দের এপ্রিল মাসে শিলদা'য় দুটি গ্রাম জ্বালিয়ে এই বিদ্রোহের সূচনা করেন তিনি। কর্নগড়ে, রানী শিরোমনির আশ্রয়ে চুয়াড়দের যে ঘাঁটি ছিল সেখানে তাদের সংগঠিত করেছেন। ১৭৯৮ খ্রিষ্টাব্দে প্রায় চারশো জন চুয়াড়কে নিয়ে তিনি চন্দ্রকোনা থানা এলাকার বিভিন্ন জায়গা, জোতদারের বাড়ি, সরকারি অফিস লুঠ করেন। পরে তার বাহিনী নানা দিকে ছড়িয়ে পড়ে।

## বিদ্রোহ দমন
বিদ্রোহের ব্যাপক বিস্তৃতি ও গোবর্ধন দিকপতির নেতৃত্বে চুয়াড় বিদ্রোহীদের আক্রমণ ব্রিটিশ সরকারকে শঙ্কিত করে তোলে। মেদিনীপুর বগড়ি পরগনায় লুঠতরাজের অভিযোগে এদের ধরার জন্যে পুরস্কার ঘোষণা করা হয়। ইংরেজরা কৌশলে এই বিদ্রোহ দমন করে।

## তথ্যসূত্র

বিষয়শ্রেণী:মেদিনীপুরের বিপ্লবী
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
ভেন্না

**ভেন্না** বা **রেড়ি**, **রেড়ী** (বৈজ্ঞানিক নাম:*Ricinus communis*) বহুবর্ষজীবী উদ্ভিদ। অন্য নাম ভেরাণ্ডা। সংস্কৃতে নাম বলা হয় এরণ্ড। ইংরেজিতে এই গাছকে castor bean অথবা castor oil plant বলে।

## বিবরণ
ভেন্না গাছ ১০-১৫ ফুট পর্যন্ত উঁচু হতে পারে। এরা প্রায় ডাল-পালাহীন গাছ, উপরের দিকে অল্প কয়েকটি ডাল হতে দেখা যায়। গাছের কাণ্ডের ভেরতটা ফাঁপা থাকে। এদের কাণ্ডের বেড় ৫-৬ ইঞ্চি হয়ে থাকে। কাণ্ডে ৫-৬ ইঞ্চি দূরে দূরে একটি করে গিঁট থাকে। প্রতিটা গিট থেকে একটা করে পাতা বের হয়।

সাধারণত বর্ষাকালে ভেন্নার চারা গজায়। প্রতি বছর হেমন্ত ও শীতকালে ভেন্নার ফুল-ফল হয়। সবুজ ফলের গায়ে নরম নরম কাঁটা থাকে। কাটা এতোই নরম হয়ে থাকে যে গায়ে ফোঁটে না। ভেন্না বীজ দ্বারা ভোজ্য তেল তৈরি হয়।

## চিত্রশালা

Castor beans.jpg
Ricinus communis001.JPG
Ricinus_communis_DSC_0022.JPG


## তথ্যসূত্র

বিষয়শ্রেণী:ভারতের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:আফ্রিকায় উদ্ভূত ফসল
চোষক ঘর পইয়া

**চোষক ঘর পইয়া** (বৈজ্ঞানিক নাম: *Garra gotyla*) (ইংরেজি: **Sucker Head**) হচ্ছে **Cyprinidae** পরিবারের *Garra* গণের একটি স্বাদুপানির মাছ।

## বর্ণনা
দেহ লম্বা ও প্রায় চোঙাকৃতির এবং দেহ কিছুটা  চাপা। থুতনিতে চোষক চাকতি আছে যারা সাহায্যে এরা সহজেই পাথরের গায়ে লেগে থাকতে পারে। তুণ্ড উন্নতভাবে বিকশিত এবং বর্ধিত। এ প্রজাতির মাছ পাথরের উপরে জমে থাকা শ্যাওলা খায়।

## স্বভাব ও আবাস্থল
পরিণত মাছেরা ঝর্ণাধারা ও হ্রদে বাস করে। পাহাড়ি অঞ্চলের পরিষ্কার প্রবহমান জলধারায় এবং হ্রদে এদের পাওয়া যায়। জলাশয়ের পাথুরে তলদেশে অবস্থান করে এরা তীব্র স্রোত ও শিকারি প্রাণীর হাত থেকে নিজেদের রক্ষা করে।

## খাদ্যাভ্যাস
প্রধানত শৈবাল, জলজ উদ্ভিদ ও উদ্ভিদ ও প্রাণীর গলিত ও পচা অংশ খেয়ে থাকে। এরা প্রধানত উদ্ভিদভোজী এবং জলাশয়ের তলদেশ থেকে খাবার সংগ্রহ করে থাকে। মূলত এরা শৈবাল, আণুবীক্ষণিক উদ্ভিদ ও উদ্ভিদ ও প্রাণীর পচা ও গলিত অংশ খাবার হিসেবে গ্রহণ করে থাকে।

## বিস্তৃতি
বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এই মাছ পাওয়া যায়।

## অর্থনৈতিক গুরুত্ব
ভারতে খাবারের মাছ হিসাবে এই মাছ অত্যন্ত মূল্যবান কিন্তু মৎস্যখাতে অর্থনৈতিকভাবে এরা তেমন গুরুত্বপূর্ণ নয়। বাংলাদেশে এই মাছ বিরল। একক প্রজাতি হিসেবে এর উৎপাদন তথ্য পাওয়া যায় না। হাওর এলাকায় কদাচিৎ অন্য মাছের সাথে জেলেদের জালে ধরা পড়ে। এই মাছের কৃত্রিম প্রজনন সফলভাবে করা সম্ভব হলে এবং চাষের মাছ হিসেবে এর উৎপাদন করা সম্ভব হলে একদিকে যেমন বিলুপ্তির হাত থেকে এই প্রজাতিকে বাঁচানো সম্ভব হবে অন্যদিকে মৎস্য উৎপাদনেও গুরুত্বপূর্ণ ভূমিকা রাখতে সক্ষম হবে বলে প্রত্যাশা করা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:ভুটানের মাছ
বিষয়শ্রেণী:মিয়ানমারের মাছ
বিষয়শ্রেণী:আফগানিস্তানের মাছ
বিষয়শ্রেণী:পাকিস্তানের মাছ
বিষয়শ্রেণী:১৮৩০-এ বর্ণিত মাছ
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
ভারতীয় গিরগিটি

**ভারতীয় গিরগিটি** (*Chamaeleo zeylanicus*) গিরগিটি প্রজাতির সদস্য, যা প্রধানত ভারত, শ্রীলঙ্কা ও দক্ষিণ এশিয়ার অন্যান্য জায়গায় দেখা যায়। অন্যান্য গিরগিটি প্রজাতির মতো এদেরও লম্বা জিভ ও পা আছে। আঁকড়ে ধরতে সক্ষম লেজ ও স্বাধীন সঞ্চারনক্ষম চোখ এদের মধ্যে বিদ্যমান। এরা তাদের গাত্রবর্ণ পরিবর্তন করতে সক্ষম।

## বাসস্থান
এদের ভারতে, গঙ্গা নদীর দক্ষিণে ও শ্রীলঙ্কায় দেখতে পাওয়া যায়।

## বিবরণ
এদের সন্ধি যুক্ত পায়ের আঙুল বিদ্যমান।  এরা রঙ পরিবর্তন করতে সক্ষম। এদের চোখ ৩৬০ ডিগ্রি দেখতে সক্ষম।

## বহিঃসংযোগ

* 
* Sri Lankan Reptiles @ The University of Peradeniya Department of Zoology

## তথ্যসূত্র

বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:ভারতের সরীসৃপ
বিষয়শ্রেণী:পাকিস্তানের সরীসৃপ
বিষয়শ্রেণী:শ্রীলঙ্কার সরীসৃপ
বিষয়শ্রেণী:১৭৬৮-এ বর্ণিত সরীসৃপ
বসন্ত আক্রমণ

১৯১৮ খ্রিষ্টাব্দের  *<nowiki/>'বসন্ত আক্রমণ'<nowiki/>*  বা   'কাইজারশ্লাখট্'   (*কাইজার এর যুদ্ধ*), এছাড়াও  *<nowiki/>'লুডেনডর্ফ আক্রমণ*' নামে পরিচিত অাক্রমণটি ছিল প্রথম বিশ্বযুদ্ধে জার্মানীর পশ্চিমে অবস্থিত উত্তর-পশ্চিম ইউরোপ অভিমুখে বা ওয়েস্টার্ন ফ্রন্ট বরাবর জার্মান বাহিনীর একটি ধারাবাহিক আক্রমণ, যা ২১ শে মার্চ ১৯১৮ খ্রিষ্টাব্দে শুরু হয় এবং যাকে উভয়পক্ষ ১৯১৪ খ্রিষ্টাব্দ অবধি যুদ্ধক্ষেত্র হতে শত্রু সীমার অভ্যন্তরে সবচেয়ে দীর্ঘতম অগ্রগতি হিসেবে চিহ্নিত  করেছিল।  জার্মানরা অনুধাবন করতে পেরেছিল যে বিজয়ের জন্য তাদের অবশিষ্ট একমাত্র সুযোগ হল মার্কিন যুক্তরাষ্ট্রের অপ্রতিরোধ্য পরিমাণ সেনা এবং যুদ্ধ সামগ্রী সম্পূর্ণরূপে মোতায়েনের পূর্বে মিত্রশক্তিকে পরাজিত করা। তাছাড়া রাশিয়ার আত্মসমর্পণ (ব্রেস্ট-লিটভ্স্ক চুক্তি) দ্বারা মুক্ত প্রায় ৫০ টি জার্মান ডিভিশন বাহিনীতে যুক্ত হওয়ায় জার্মানদের সেনা সংখ্যায় অস্থায়ী শ্রেষ্ঠত্ব ছিল।

মোট চারটি জার্মান আক্রমণ চালানো হয়, যাদের কোডনেম ছিল যথাক্রমে মাইকেল (জার্মান মিখাইয়েল), যরজেট (জার্মান যরযেট), নাইজানাও (জার্মান গ্নাইজানও) এবং ব্লুকার-ইয়র্ক (জার্মান ব্লুইখার-ইয়র্ক)। মাইকেল ছিল মূল আক্রমণ, যার উদ্দেশ্য ছিল মিত্র বাহিনী ব্যূহ ভেদ করা, ব্রিটিশ বাহিনীর পার্শ্ব ভাগ অতিক্রম করে যাওয়া, যা সোম নদীর সম্মুখভাগ রক্ষা করছিল এবং ব্রিটিশ বাহিনীকে পরাজিত করা। একবার এ লক্ষ্য অর্জন করা গেলে, আশা করা যাচ্ছিল যে ফরাসিরা যুদ্ধবিরতি চুক্তিতে যেতে পারে। অন্য আক্রমণগুলি মাইকেলের অধীন ছিল এবং সোমে মূল আক্রমণ হতে মিত্র বাহিনীর মনোযোগ সরিয়ে নেবার জন্য পরিকল্পনা করা হয়েছিল।

আক্রমণের পূর্ব পর্যন্ত কোন পরিষ্কার উদ্দেশ্য স্থির করা ছিল না এবং অভিযান শুরু করার পরেও আক্রমণের লক্ষ্যবস্তু রণক্ষেত্রের পরিস্থিতি অনুযায়ী প্রতি মুহূর্তে পরিবর্তিত হতে থাকে। মিত্রবাহিনী তাদের মূল বাহিনীকে গুরুত্বপূর্ণ স্থানগুলোতে সংঘবদ্ধ করেছিল আর কৌশলগতভাবে কম গুরুত্বপূর্ণ জায়গাগুলো যা বছরের পর বছর যুদ্ধে বিধ্বস্ত, সেগুলোকে হালকাভাবে সুরক্ষা প্রদান করেছিল।

জার্মানরা তাদের যুদ্ধের রসদ এবং জনবল তাদের রণক্ষেত্রে অগ্রগতির দ্রুততা অনুযায়ী সরবরাহ করতে পারছিল না। তাদের দ্রুতগতিসম্পন্ন স্টোর্মট্রুপার, যারা আক্রমণের সম্মুখভাগে ছিল, তারা লম্বা সময় টিকে থাকার জন্য প্রয়োজনীয় রসদ এবং গোলাবারুদ সাথে নিতে পারছিল না এবং সকল জার্মান আক্রমণ নিঃশেষিত হয়ে যায় যুদ্ধের রসদ সরবরাহে ঘাটতির অংশ হিসেবে।

১৯১৮ খ্রিষ্টাব্দের এপ্রিল নাগাদ জার্মান বাহিনী কর্তৃক মিত্র ব্যূহ ভেদ করার আশঙ্কা নির্মূল হয়ে যায়। জার্মান বাহিনী ভারী পরিমাণ হতাহতের সম্মুখীন হয় এবং এমন সব জায়গা দখলে সক্ষম হয় যার গুরুত্ব নিয়ে সন্দেহ করা যায় এবং যা জার্মান ক্ষয়িষ্ণু বাহিনীর পক্ষে ধরে রাখাও অসম্ভব ছিল। ১৯১৮ খ্রিষ্টাব্দের আগস্ট নাগাদ মিত্র বাহিনী আমেরিকার ১০-২০ লক্ষ নতুন সৈন্য পুষ্ট হয়ে এবং নতুন আর্টিলারি কৌশল ও সমরনীতি ব্যবহার করে পাল্টা আক্রমণ চালায়। এই ১০০ দিনের আক্রমণ জার্মানদেরকে তাদের বসন্ত আক্রমণে অধিকৃত জায়গাগুলো থেকে হটিয়ে দেয় বা পিছু হটতে বাধ্য করে এবং হিন্ডেনবার্গ লাইন এর বিলুপ্তি ঘটায় এবং নভেম্বর নাগাদ জার্মান সাম্রাজ্যের আত্মসমর্পণ নিশ্চিত করে।

## আরও দেখুন

* *[https://en.wikipedia.org/wiki/Journey%27s_End জার্নিস্ এন্ড]*, বসন্ত আক্রমণের শুরুর দিক নিয়ে একটি মঞ্চনাটক।
* *[https://en.wikipedia.org/wiki/Spring_Offensive_(poem) স্প্রিং অফেন্সিভ]*,  উইলফ্রেড ওয়েন এর একটি কবিতা।

## পাদটীকা

## তথ্যসূত্র
*বইসমূহ*

* 
* 
* 
* 
* 

## বহিঃসংযোগ

বিষয়শ্রেণী:প্রথম বিশ্বযুদ্ধ
খইয়া বাবলা

**খইয়া বাবলা** বা 'খৈ বাবলা'(বৈজ্ঞানিক নাম: *Pithecellobium dulce*) হচ্ছে **Fabaceae** পরিবারের * Pithecellobium* গণের একটি সপুষ্পক বৃক্ষ।

## বিবরণ
এ গাছের দেহ সুন্দর পেঁচানো। গাছ কেটে ফেললেও এর গোড়া থেকে দ্রুত নতুন ডাল গজিয়ে যায়। চারটি উপপত্র পাতার গোঁড়ায় কাটা থাকে। পুরনো পাতা ঝরে দ্রুত নতুন পাতা গজায়। পাতা দেখতে অনেকটা কাঞ্চনের পাতার মতো। এর ফল দেখতে জিলাপির মতো পেঁচানো। ফলে ৫-১০ টি বীজ থাকে। পাকার পরে ফল ফেটে ভিতরে থেকে হলুদাভ সাদা মাংশ বীজ বেরিয়ে পরে। এর ফল মিষ্টি ও সুস্বাদু হয়। ভারত ও বাংলাদেশের গ্রামীণ শিশুরা গ্রীষ্মকালে এ ফল সংগ্রহ করে থাকে। তবে বাণিজ্যিকভাবে এ ফল কোথাও বিক্রি হয় না।

## বিস্তৃতি
আমেরিকা, মেক্সিকো, ভেনেজুয়েলা ,ভারত বাংলাদেশে এ উদ্ভিদ দেখা যায়।

## উপকারিতা
* এ গাছের ছাল আমাশয়, অবিরাম ডায়েরিয়া ও যক্ষারোগের জন্য উপকারি। 
* এর বীজ আলসারে আরাম দেয়। 
* কফ নিঃসরণ ও পাতা পিত্তাশয়ের রোগে ব্যবহৃত হয়।
*এ গাছের ফল সুস্বাদু, গ্রামীণ শিশুদের মাঝে জনপ্রিয়। 

## চিত্রশালা

Pithecellobium dulce beans.JPG
Fruit Im IMG 2705.jpg
Leaves I IMG 2854.jpg
Trunk I IMG 2860.jpg
Leaves & flowers I IMG 2850.jpg
Pithecellobium dulce flowers.JPG


## তথ্যসূত্র

বিষয়শ্রেণী:আমেরিকার উদ্ভিদ
বিষয়শ্রেণী:মেক্সিকোর উদ্ভিদ
বিষয়শ্রেণী:ভেনেজুয়েলার উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ভেনিজুয়েলার উদ্ভিদ
বিষয়শ্রেণী:ভোজ্য কলাই
বিষয়শ্রেণী:১৮৪৪-এ বর্ণিত উদ্ভিদ
শরৎচন্দ্র রায়চৌধুরী

**শরৎচন্দ্র রায়চৌধুরী** (১২ অক্টোবর, ১৮৩৯ - ১৪ নভেম্বর, ১৯৩০) একজন বাঙালী ব্রিটিশ বিরোধী স্বাধীনতা আন্দোলনকারী ও রাজনৈতিক নেতা।

## প্রারম্ভিক জীবন
শরৎচন্দ্র রায়চৌধুরী ব্রিটিশ ভারতে অধুনা বাংলাদেশের ফরিদপুর জেলার নিশ্চিন্তপুরে জন্মগ্রহণ করেন। পিতার নাম রামকানাই রায়চৌধুরী। আইন পরীক্ষায় উত্তীর্ণ হয়ে শরৎচন্দ্র প্রথমে আইন ব্যবসায় মনোনিবেশ করেন, এরপরে ব্রাহ্মনেতা কেশবচন্দ্র সেনের প্রভাবে ব্রাহ্মধর্মের প্রতি আকৃষ্ট হয়ে সমাজসেবামূলক কাজে যোগ দেন।

## স্বাধীনতা আন্দোলন
স্বাধীনতা সংগ্রামের প্রতি গভীর আকর্ষণ থেকে তিনি পিপলস পার্টি ও পরে ১৮৮৫ সালে ভারতীয় জাতীয় কংগ্রেসের সদস্য হন। কাজের সূত্রে ঘনিষ্ঠ হন জাতীয়তাবাদী ব্যক্তিত্ব অশ্বিনীকুমার দত্ত এবং অম্বিকাচরণ মজুমদার এর সাথে। ১৯০৫ খ্রিষ্টাব্দের বঙ্গভঙ্গ আন্দোলনে যোগদান করেছিলেন। প্রবীণ ও বৃদ্ধ বয়েসেও অসহযোগ আন্দোলনে যোগ দেন এবং ১৯২১ সালে ৮২ বছর বয়েসে কারাবরণ করেন। ফরিদপুর জেলা কংগ্রেসের সভাপতি হয়েছিলেন তিনি।

## মৃত্যু
১৪ নভেম্বর, ১৯৩০ সালে মারা যান শরৎচন্দ্র রায়চৌধুরী।

## তথ্যসূত্র

বিষয়শ্রেণী:ভারতীয় রাজনীতিবিদ
বিষয়শ্রেণী:ভারতীয় জাতীয়তাবাদী
বিষয়শ্রেণী:ব্রিটিশ বিরোধী আন্দোলন
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বেতিলা জমিদারবাড়ি

**বেতিলা জমিদারবাড়ি** বাংলাদেশের মানিকগঞ্জ জেলার সদর থানায় বেতিলা মিতরা ইউনিয়নে অবস্থিত।

## ইতিহাস
এ বাড়ির সঠিক ইতিহাস তথ্যগত অভাবের কারণে তেমন জানা যায়নি। মানিকগঞ্জ জেলার বেতিলা খাল ব্যবহার করে নানান বজরা, মহাজনী নৌকা আসা যাওয়া করতো। নিরাপদ নৌরুট বেছে নিয়েছিলেন বড় বড় অনেক বণিকেরা। লোককথায় জানা যায়  জ্যোতি বাবু নামের এক বণিক ছিলেন এই জমিদার বাড়ির পূর্বপুরুষ।

## দর্শনীয়

## কারুকার্য

## বর্তমান অবস্থা
সতু বাবুর বসতবাড়ি নামে পরিচিত বেতিলা জমিদারবাড়ি বর্তমানে সরকারী আশ্রয় কেন্দ্র হিসেবে ব্যবহার হচ্ছে।

## জনসংস্কৃতিতে ব্যবহার
এই বাড়িতে  'ফ্রম বাংলাদেশ' চলচ্চিত্রের সিংহভাগ চিত্রগ্রহণ করা হয়।

## তথ্যসূত্র

বিষয়শ্রেণী:মানিকগঞ্জ জেলার দর্শনীয় স্থান
বিষয়শ্রেণী:বাংলাদেশের স্থাপত্য
বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের প্রাসাদ